RSP พุ่งกระฉูด 8% โบรกฯชูหุ้น Laggard เดือน ม.ค.แนะซื้อเป้า 9.50 บาท
RSP พุ่งกระฉูด 8% โบรกฯชูหุ้น Laggard เดือน ม.ค.แนะซื้อเป้าหมาย 9.50 บาท โดยปิดตลาดภาคเช้าวันนี้(5 ม.ค.) อยู่ที่ระดับ 5.20 บาท บวก 0.38 บาท หรือ 7.88% ด้วยมูลค่าซื้อขาย 85.59 ล้านบาท
5 ม.ค. 2561

ผู้สื่อข่าวรายงานว่า บริษัท ริช สปอร์ต จำกัด (มหาชน) หรือ RSP ปิดตลาดภาคเช้าวันนี้(5 ม.ค.) อยู่ที่ระดับ 5.20 บาท บวก 0.38 บาท หรือ 7.88% ด้วยมูลค่าซื้อขาย 85.59 ล้านบาท ราคาหุ้นพุ่งแรงรอบใหม่หลังเป็นขาลงมาเกือบ 2 เดือน

บล.ฟินันเซีย ไซรัส ระบุในบทวิเคราะห์ว่า RSP ยังแนะนำซื้อ ราคาเป้าหมายปี 61 เท่ากับ 9.50 บาท ล่าสุดได้จัดตั้งบริษัทร่วมทุนกับ Melrose Avaneu โดย RSP ถือหุ้น 51% เพื่อจำหน่ายสินค้า Converse และ Pony ในกัมพูชา ซึ่งคาดว่าจะเปิดสาขาแรกได้ใน ก.พ. 61 ที่ Aeon Mall 1 ในกรุงพนมเปญ และสาขา 2 คาดว่าจะเปิดใน พ.ค. 61 ที่ Aeon Mall 2 มองบวกต่อดีลนี้ เพราะตลาดกัมพูชามีความต้องการ Converse อยู่แล้ว แต่ยังไม่มีตัวแทนอย่างเป็นทางการ
อีกทั้งยังสามารถเริ่มจำหน่ายได้เร็วกว่าคาด และด้วยความที่ยังไม่รวมไว้ในประมาณการ จึงถือเป็น Upside ต่อราคาเป้าหมายเพิ่มเติมในอนาคต (FSS เป็นที่ปรึกษาการเงินและผู้จัดการการจัดจำหน่ายหุ้น IPO ของ RSP) ขณะที่กลยุทธ์วันนี้ ยังเน้นทยอยขายทำกำไรระยะสั้นและเก็งกำไรหุ้นที่ยัง Laggard  หุ้นเด่นเดือน ม.ค. : BBL, CPN, 